[ca] Dins de l'àmbit d'estudi de la psicologia de l'esport i de l'activitat física s'ha constatat la necessitat de l'establiment d'indicadors, instruments i metodologies d'avaluació vàlids i fiables per a determinar i monitoritzar de manera senzilla i objectiva el nivell de salut tant en població general com en esportistes. Concretament, des de l'àmbit d'estudi de l'activitat física en població general, conèixer els indicadors que es relacionen amb una millor condició física saludable i que intervenen en la decisió de les persones per a iniciar-se i mantenir-se en un estil de vida actiu permetrà el disseny i la implementació d'estratègies d'intervenció i promoció de la salut en relació a la pràctica d'activitat física. Per altra banda, en l'àmbit esportiu, l'estudi d'aquests indicadors serà fonamental per a explicar el rendiment de l'esportista al llarg de la temporada, conèixer la magnitud de la càrrega que l'esportista pot assolir i determinar el seu grau de fatiga, i d'aquesta manera modular les càrregues per tal de conduir-lo al màxim rendiment, minimitzant el risc de patir una síndrome de sobreentrenament. En aquest sentit, en aquesta tesi doctoral s'han realitzat cinc estudis, dos d'ells dins d'una primera línia centrada en l'estudi d'indicadors de condició física en població general, i una segona línia, que comprèn els altres tres estudis, centrada en la valoració dels indicadors de l'adaptació a les càrregues esportives en context d'esport de rendiment. Dins de la primera línia en població general, s'ha proposat un protocol de laboratori basat en metodologia d'avaluació que integra la valoració psicofisiològica i conductual de la pràctica d'activitat física i del nivell de condició física saludable. Els resultats mostren que els instruments utilitzats són vàlids, fiables i de fàcil administració i es relacionen amb en nivell de pràctica d'activitat física. Tanmateix, s'ha analitzat la utilitat d'un registre setmanal d'activitat física, constatant que es tracta d'un instrument adequat per a predir la condició física cardiorrespiratòria i per a la valoració quantitativa i qualitativa de les activitats físiques quotidianes. En relació a la valoració de la condició física saludable, els tests utilitzats no han mostrat diferències significatives en funció del nivell de pràctica d'activitat física, la qual cosa indica que és necessari l'establiment de nous mètodes per a la valoració de la condició física saludable. Dins de la segona línia d'estudi en esport de rendiment s'ha estudiat la utilitat de la Variabilitat de la Freqüència Cardíaca (VFC): a) com a indicador de salut, de benestar i de qualitat de vida, avaluat a partir del qüestionari SF-12, b) com a indicador de l'adaptació a les càrregues esportives a partir de la valoració de la fatiga autopercebuda, avaluada a partir del qüestionari SFMS. Els resultats obtinguts mostren que la VFC és un bon indicador de benestar i de salut física, i tanmateix de l'adaptació a las càrregues de competició. Per altra banda, s'ha valida el sistema Omega Wave Sport com a aparell de registre de la VFC, a partir de la comparació amb el sistema Polar S810i constatant que ambdós sistemes resulten vàlids tant en situació de camp com de laboratori. A partir dels resultats d'aquesta tesi doctoral s'han determinat indicadors psicofisiològics i conductuals que permeten valorar la condició física i la seva relació amb la salut, per a l'establiment de programes de promoció d'un estil de vida actiu en la població i el control de les càrregues esportives en esportistes de rendiment. A la vegada, es proposa una metodologia d'avaluació senzilla, ràpida i poc invasiva, que permet una valoració objectiva i vàlida.

[en] It is desirable to develop and establish practical and reliable indicators, instruments and assessment methodologies to determine and monitor objectively the level of health, in both general population and in athletes. Specifically, in exercise sciences research, it is important to identify indicators related to physical fitness and variables involved in the decision of people to stay in an active lifestyle to design intervention strategies to the promotion of health throughout exercise practice. On the other hand, in high performance sport sciences, the study of these indicators will be important to explain the performance of the athlete throughout the season and knowing the magnitude of the load that the athlete can achieve and determine their tiredness level, thereby modulating the load to drive it to maximum performance, minimizing the risk of overtraining. In this sense, this dissertation has consisted on five studies. Two of them have been focused on the study of indicators of fitness in general population; the other three studies have been focused on the assessment of indicators of adaptation to sports loads in sport performance context. Within the first area of study in the general population, it has been proposed a protocol based on laboratory evaluation methodology that integrates behavioral and psychophysiological evaluation of exercise practice and fitness. The results show that the instruments used are valid, reliable to assess the variables involved to being physically active. Moreover, we have analyzed the usefulness of weekly physical activity log. Results show that the log is it useful and suitable for predict aerobic fitness and to assess quantitatively and qualitatively daily physical activities. Regarding the assessment of fitness, the tests used have not shown significant differences depending on the exercise practice level, which indicates that it is necessary to establish new methods for assessing fitness. In the second area of study in sport performance has been studied the utility of heart rate variability (HRV): a) as an indicator of health, well-being and quality of life; b) as an indicator of adaptation to sport loads throughout the assessment of perceived tiredness. The results show that HRV is a good indicator of both well-being and physical health, and adaptation to sport load during competition. Moreover, it has been validated Omega Wave Sport System as a HRV recording device, compared to Polar S810i system. Furthermore, it can be considered that both systems are valid in both laboratory and field setting. Beside, the results of this dissertation have been allowed to determine psychophysiological and behavioral indicators to assess fitness to establish an active lifestyle in the population and to control loads in sports performance athletes. Furthermore, we propose a simple and non-invasive assessment methodology.